作者：姚勉
词牌/韵律：贺新郎

paragraphs: 剑吼蛟龙怒。
问苍天、功名两字，几时分付。
生个英雄为世用，须早青云得路。
却底事、知音未遇。
两度入天飞折翼，谩教人、欲叹儒冠误。
竟不晓，是何故。
休休天也无凭据。
有如椽健笔，蟾宫须还高步。
若使长材终困踬，社稷谁教扶助。
信浅水、留龙不住。
万顷洪流通大海，向波涛、阔处兴云雾。
须信道，这回做。